Doložka vybraných vplyvov


	1. Základné údaje

	Názov materiálu

	Návrh vyhlášky Štatistického úradu Slovenskej republiky, ktorou sa vydáva Program štátnych štatistických zisťovaní na roky 2027 až 2029 (ďalej len „návrh vyhlášky“)


	Predkladateľ (a spolupredkladateľ)

	Štatistický úrad Slovenskej republiky (ďalej len „úrad“)


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

Transponované predpisy:
1. Smernica Európskeho parlamentu a Rady (EÚ) 2023/970 z 10. mája 2023, ktorou sa posilňuje uplatňovanie zásady rovnakej odmeny pre mužov a ženy za rovnakú prácu alebo prácu rovnakej hodnoty prostredníctvom transparentnosti odmeňovania a mechanizmov presadzovania;

Nariadenia a rozhodnutia Európskej únie implementované v návrhu vyhlášky sú uvedené v doložke zlučiteľnosti k návrhu vyhlášky, v časti 3 písm. b) bodoch 2 až 111.
 

	Termín začiatku a ukončenia PPK
	13.09.2026 – 23 .10.2026

	Predpokladaný termín predloženia na pripomienkové konanie
	Október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Materiál zabezpečuje zdroje údajov na tvorbu a skvalitnenie štátnej štatistiky a zostavenie štatistík v súlade s Európskym štatistickým programom a s potrebami používateľov štatistických informácií v programovom období 2027 až 2029.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Primárnym cieľom návrhu vyhlášky je vymedzenie zdrojov údajov – štátnych štatistických zisťovaní a administratívnych zdrojov údajov. Z veľkej časti ide o aktualizáciu zdrojov údajov realizovaných v práve dobiehajúcom programovom období 2024 až 2026 (vyhláška č. 425/2023 Z. z. v znení neskorších predpisov) v súlade s aktuálnymi potrebami tvorby európskych a vnútroštátnych štatistík orgánmi vykonávajúcimi štátnu štatistiku, ktorý zohľadňuje aktuálny stav využiteľnosti elektronicky vedených registrov a evidencií štátu a možnosti racionalizácie spravodajskej povinnosti. Vyhláška sa vydáva podľa § 12 ods. 4 a § 18 ods. 6 zákona č. 540/2001 Z. z. o štátnej štatistike v znení neskorších predpisov (ďalej len „zákon o štátnej štatistike“).

Ciele s ohľadom na štatistický princíp efektívnosti vynaložených nákladov (§ 3 ods. 7 zákona č. 540/2001 Z. z. o štátnej štatistike v znení zákona č. 144/2021 Z. z.): 

Znížená frekvencia štátnych štatistických zisťovaní – Úprava frekvencie zberu údajov v zisťovaní o fondoch cukru, melasy a izoglukózy (FCMIZ) z mesačnej na štvrťročnú periodicitu, s čím súvisí aj príslušná zmena lehoty na predkladanie výkazu. Výsledkom je priame a trvalé zníženie frekvencie plnenia spravodajskej povinnosti o dve tretiny (z 12 na 4 vykazovacie povinnosti ročne), čo vedie k značnému zníženiu administratívnej záťaže.
Úprava lehoty na predkladanie výkazu V (MPSVR SR) 6-01 s cieľom vytvoriť spravodajským jednotkám vhodné podmienky na riadne spracovanie údajov mimo dovolenkového obdobia, čo zníži nárazovú záťaž podnikov a prispeje k vyššej kvalite a včasnosti predkladaných dát.

Sprehľadnenie štatistických formulárov z hľadiska tematického zamerania zisťovaní v oblasti rastlinnej a živočíšnej výroby (Poľ 18-01 a Poľ 1-01).

Rozšírenie využívania administratívnych zdrojov údajov – Pri zabezpečení nových požiadaviek na štatistické výstupy je cieľom využiť údaje z AZÚ a tým nezavádzať nové zisťovania, ani nerozširovať rozsah požadovaných údajov v zisťovaniach (do prílohy č. 3 pribudlo 11 nových administratívnych zdrojov a 1 administratívny zdroj sa zrušil z dôvody nevyužívania.) 

Zníženie súboru spravodajských jednotiek a odstránenie duplicít – Zrušenie troch štvrťročných zisťovaní (Poi 3-04, Pen 3-04 a Pin 3-04) a ich nahradenie jedným konsolidovaným Štvrťročným výkazom finančného sektora (FISE 1-04) s redukovaným počtom zisťovaných premenných. Výsledkom je odstránenie duplicít a zánik povinnosti vykazovať 508 premenných v priebehu roka, z ktorých sa len 21 prenáša do ročného zberu, čo prináša zásadné zníženie administratívnej záťaže pre subjekty finančného sektora. Zároveň bude pri tvorbe súboru spravodajských jednotiek aplikovaná hranica v populácii spravodajských jednotiek s hlavnou ekonomickou činnosťou 65 a 66.2 podľa SK NACE Rev 2. Spravodajská povinnosť vznikne spravodajským jednotkám s počtom viac ako 5 zamestnancov čo prinesie pozitívny dopad na podnikateľské prostredie v podobe zníženia administratívnej záťaže.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

1. Spravodajské jednotky: subjekty vedené v registri organizácií štatistického úradu a domácnosti, ktoré spĺňajú v danom referenčnom období parametre vymedzenia štátneho štatistického zisťovania;
2. Správcovia administratívnych zdrojov údajov podľa § 2 ods. 2 písm. l) zákona o štátnej štatistike.


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Vzhľadom na predmet úpravy ťažiskovo obsiahnutý v prílohách návrhu vyhlášky a jeho väzbu na zákon o štátnej štatistike a právne záväzné akty  Európskej únie v oblasti európskej štatistiky neboli identifikované vhodné alternatívne riešenia, ktoré by zabezpečili splnenie úloh štátnej štatistiky. Zmeny oproti Programu štátnych štatistických zisťovaní na roky 2024 až 2026 zohľadňujú odstránenie duplicitných a nerelevantných požiadaviek týkajúcich sa zisťovaných premenných a periodicity v zbere údajov, zmeny všeobecne záväzných právnych predpisov, odstránenie nepresnosti a neprehľadnosti  v štatistických formulároch  aktuálnu dostupnosť administratívnych zdrojov údajov v rokoch 2027 až 2029, potrebu vykonať viacročné zbery a implementovať požiadavky Európskeho štatistického programu. Iný postup by neviedol k efektívnemu zníženiu administratívnej záťaže ani k optimalizácii zberu štatistických údajov.


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 
Vplyvy na podnikateľské prostredie.

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Termín preskúmania účinnosti a účelnosti: október 2027, október 2028 a október 2029 v rámci postupov podľa § 12 a podľa § 8 písm. k) prvého bodu zákona o štátnej štatistike. 
Kritériá/kritérium uplatnené pri preskúmaní: Kritériá pre preskúmanie sú ustanovené v § 12 ods. 5 zákona o štátnej štatistike. Identifikujú sa štátne štatistické zisťovania, ktoré sa majú zrušiť, redukovať alebo zjednodušiť s cieľom zosúladiť rastúce potreby pre naplnenie úloh štátnej štatistiky, a ktoré majú podporovať nové a existujúce politiky pri existencii obmedzených dostupných zdrojov na produkciu štatistík a redukovať zaťaženosť spravodajských jednotiek. Identifikujú sa vznikajúce nové potreby, štátne štatistické zisťovania, ktoré je možné nahradiť údajmi z administratívnych zdrojov údajov a požiadavky na zmeny využívaných administratívnych zdrojov údajov. Výsledkom takéhoto preskúmania je predkladaný návrh vyhlášky.
Program a jeho implementované zmeny a doplnenia sa každoročne vyhodnocujú v Ročnej správe o plnení Programu štátnych štatistických zisťovaní, ktorú úrad uverejňuje na svojom webovom sídle.


	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Poznámka k vplyvom na rozpočet verejnej správy: Z predloženého návrhu vyhlášky nevyplývajú zvýšené požiadavky na rozpočet verejnej správy a všetky prípadné rozpočtové dôsledky budú zabezpečené v rámci schválených limitov rozpočtov dotknutých kapitol na príslušný rozpočtový rok.

Poznámky k vplyvom na podnikateľské prostredie vrátane MSP:  
Marginálny negatívny vplyv: Zaradenie štyroch konjunkturálnych zisťovaní vytvára celkový kumulatívny náklad 84 121,86 eur. Vzhľadom na to, že priemerná administratívna záťaž na jeden podnikateľský subjekt predstavuje len cca 28 eur ročne (cca 10 minút mesačne), ide o zanedbateľný vplyv, ktorý nevytvára bariéry na trhu, neovplyvňuje hospodársku súťaž ani nezakladá nerovnaké zaobchádzanie pre malé a stredné podniky (MSP). Zároveň nemá negatívny dopad na produktivitu práce ani na cezhraničnú konkurencieschopnosť podnikov.

Žiadny vplyv: Zachovaním predkladania výkazu o cene práce v štvrťročnej periodicite, z ktorého údajov bude  úrad čerpať údaje na účel realizácie rovnakého odmeňovania podľa smernice (EÚ) 2023/970 nezakladá podnikateľským subjektom žiadne dodatočné negatívne vplyvy pri plnení spravodajskej povinnosti.


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Martina Mikletičová, riaditeľka odboru koordinácie štatistických zisťovaní a národného štatistického systému, martina.mikleticova@statistics.sk, tel. č. +421 2 502 36 799
Martina Píšová, odbor koordinácie štatistických zisťovaní a národného štatistického systému, martina.pisova@statistics.sk, tel. č. +421 2 502 36 404


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Sledovanie zmien v právnych predpisoch týkajúcich sa vedenia údajov v administratívnych zdrojoch údajov.

Interná analýza a vyhodnotenie položkovej a časovej záťaže respondentov štátnych štatistických zisťovaní.


	13. [bookmark: _GoBack]Stanovisko Komisie na posudzovanie vybraných vplyvov z PPK č. 160/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☒  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
V doložke vybraných vplyvov Komisia žiada upraviť a doplniť body 2. Definovanie problému a 3. Ciele a výsledný stav.
Odôvodnenie: Komisia žiada dopracovať body 2 a 3 doložky tak, aby obsahovali konkrétne problémy, ktoré má predkladaný materiál riešiť, a hlavné očakávané výsledky jeho realizácie. Predkladateľ v bode 2 uvádza predovšetkým všeobecný účel štátnej štatistiky, nie konkrétne existujúce problémy. V bode 3 následne opisuje najmä obsah navrhovanej vyhlášky, nie očakávaný výsledný stav. Dôvodová správa pritom identifikuje konkrétne nedostatky, napríklad duplicitné zisťovania, nadbytočné premenné či neprimeranú periodicitu vykazovania. Komisia preto žiada tieto problémy premietnuť do doložky a doplniť hlavné očakávané výsledky, najmä zníženie administratívnej záťaže, odstránenie duplicít a zlepšenie dostupnosti štatistických údajov.
Vyhodnotenie úradu: Pripomienka čiastočne akceptovaná.
Bod 2 považuje úrad za dostatočne konkrétny vzhľadom na predmet úpravy vyhlášky , ktorý sa periodicky 
týmto vykonávacím predpisom upravuje.
Bod 3. Informácie požadované v pripomienke úrad doplnil.

K vplyvom na podnikateľské prostredie
Komisia žiada predkladateľa o vyznačenie negatívneho vplyvu na podnikateľské prostredie, vrátane negatívneho vplyvu na malé a stredné podniky (MSP) v doložke vybraných vplyvov.
Odôvodnenie: Predkladateľ v analýze vplyvov na podnikateľské prostredie (tabuľky č. 1 a 2) vyčíslil zvýšenie nákladov (IN) vo výške 98 374 eur ročne v dôsledku zaradenia štátnych štatistických zisťovaní. Vyznačenie výlučne pozitívneho vplyvu na podnikateľské prostredie a MSP v bode 9 doložky vybraných vplyvov je v rozpore s uvedenou analýzou, bodom 10 doložky, ako aj s tvrdením vo všeobecnej časti dôvodovej správy, že návrh vyhlášky „nemá negatívny vplyv na podnikateľské prostredie“. Negatívny vplyv nemožno opomenúť ani z dôvodu jeho marginálnosti, keďže sa posudzuje celkový vplyv na podnikateľské prostredie, nie vplyv na jednotlivý subjekt. Uvedený rozpor je potrebné odstrániť, aby doložka vybraných vplyvov pravdivo a úplne informovala o vplyvoch návrhu a bola v súlade s ostatnými predloženými dokumentmi.
Vyhodnotenie úradu: Pripomienka akceptovaná.
Vyznačenie negatívneho vplyvu zapracované podľa pripomienky.

Komisia odporúča predkladateľovi upraviť Analýzu vplyvov na podnikateľské prostredie.
Odôvodnenie: Do časti 3.1.3 v analýze je potrebné doplniť číslovanie regulácii tak, ako je ich číslovanie v tabuľke č. 2. Zároveň je potrebné doplniť k reguláciám č. 1, 2, 3 a 10 zdroj, resp. spôsob určenia dotknutých subjektov. Ďalej predkladateľ uvádza pod nadpisom kde sú regulácie OUT aj reguláciu IN č. 4, ktorá zvyšuje náklady. Uvedené je potrebné upraviť.
Vyhodnotenie úradu: Pripomienka akceptovaná.
Úrad upravil analýzu vplyvov na podnikateľské prostredie podľa pokynov v pripomienke.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

